钦定古今图书集成/方舆汇编/职方典/第1387卷 > 罗定州风俗考 州志
## 钦定古今图书集成/方舆汇编/职方典/第1387卷 > 罗定州风俗考 州志

州总

元旦　礼家庙毕，即往来庆贺。

迎春日　，有司循典装办土牛郊外《劝春》，令行户装扮杂剧，以壮春色。稚儿辈具五谷、撒牛，以祈丰年。

上元　，各方社庙，沿街结彩张灯，放火花，笙歌叙乐。

春社　祀祭，以祈五谷。

清明　插柳上坟祭扫，至四月八日乃止，云“闭墓” 矣。

端午　，饮菖艾酒，食角黍。自朔至午，结采莲船，以观竞渡。至末夜，鸣金击鼓，迎神逐疫。

《七夕　》：儿女备诸果品，夜向天孙乞巧。

中元　先一日，具衣资果酒三牲祀先祖。名曰《盂兰节》。

中秋　䜩客赏月，儿童以砾垒塔，举火烧红为戏。剥芋展柚以赏。间制柚子花灯燃点游行。秋社　报祀，以赛丰年。

重阳　郊外登高戏，放风筝，饮菊花酒。

孟冬　里社傩祭

冬至　祀先祖

腊月二十四日夜　谢灶，谓之“小年夜。” 除夕　洒扫室宇，更换桃符，老少饮团年烧爆燃炬达旦，谓“守岁” 云。